Sherman Alexie
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur 1950-2000
Sherman Alexie er en amerikansk forfatter og cœur d'alene-indianer som er oppvokst på Spokane-reservatet.
Han ble først kjent som lyriker, men fikk sitt gjennombrudd med novellesamlingen The Lone Ranger and Tonto Fistfight in Heaven (1993; norsk oversettelse Præriens sorte rytter og Tonto slåss på tørre nevene i himmelen, 1994). Romanen Reservation Blues kom i 1995 (norsk oversettelse Blues på reservatet, 1996). Dessuten foreligger på norsk En deltidsindianers fullstendig sannferdige dagbok (2007, originaltittel The absolutely true diary of a part-time Indian, norsk oversettelse 2014).Ellers kan nevnes diktsamlingene First Indian on the Moon (1993), Old Shirts & New Skins (1993), The Man Who Loves Salmon (1998) og One-Stick Song (1999). Romanen Indian Killer (1996) høstet strålende kritikker. Med manus til filmen Smoke Signals (1998), som vant to priser ved Sundance Film festival samme år, gjorde Alexie sin debut i filmbransjen. I 2002 kom hans andre film, The Business of Fancydancing, et rørende drama om homofili og identitet. Novellesamlingene Toughest Indian in the World (2000) og Ten Little Indians (2003) er de foreløpig siste arbeider fra Alexies hånd. Les mer i Store norske leksikon USAs litteratur USAs historie Eksterne lenker Alexies offisielle hjemmeside Alexie på norsk: bøker i Nasjonalbiblioteket  Alexie hos Bill Mayor, intervju om "Living Outside Cultural Borders" (2013)